દસાડા પોલ઼ીસે મહેસાણા રાધનપુર ચાર રસ્તા લશ્કરી કૂવા વિસ્તારમાં રહેતા આદમ ઉર્ફે સુબલા આચાર સિંધી, હનીફ બાબુભાઇ સિંધી, આદમ ઇસ્માઇલ સિંધી, પુચો ઉર્ફે સિકન્દર તાલાબભાઇ સિંધી, રસુલ ઉર્ફે અસ્લમ સલિમભાઇ સિંધી અને ગફુર ગુલુભાઇ સિંધીને મહિન્દ્રા ગાડી, દેશી સિંગલ મઝલ લોડ બંદૂક, બંદૂકમાં ભરવાનો દારૂ ખાંડણી, બંદૂકના છરા, બંદૂકમાં ચઢાવવાની કેપ સહિત ધોકા, કુહાડી અને છરી જેવા સાધનો સાથે 1,05,000નો મુદ્દામાલ ઝબ્બે કરી વધુ તપાસ દસાડા પીએસઆઇ કે.કે.કરોતરા ચલાવી રહ્યાં છે. આ ઘટનામાં હિતેશ જોગરાણા, નવિનભાઇ સહિતના પોલિસ સ્ટાફે કામગીરી કરી હતી. આ અંગે બજાણા ઘૂડખર અભયારણ્ય વિભાગના રેન્જ ફોરેસ્ટ ઓફિસર સી.વી.સાણજાએ જણાવ્યું કે રોઝ રક્ષિત પ્રાણી છે. તેનો શિકાર કરવો એ ગુન્હાહિત પ્રવૃત્તિ છે. હવે આ અંગે પોલીસ છ શખ્સો સામે કાર્યવાહી હાથ ધરી છે.